**Tisztelt Szentgyörgyvári Lakosok!**

2012. április 2-i ülésén fogadta el az Országgyűlés a Magyar nemzeti értékekről és hungarikumokról szóló 2012. évi XXX. törvényt (továbbiakban: Htv.). A törvény megalkotásának célja az országos és helyi értékek tudatosítása, számbavétele és védelmének biztosítása volt. A jogszabály az önkormányzatokra kötelező feladatot nem rótt, csupán lehetőségként ajánlotta a helyi (települési) értéktárak létrehozását, amely a megyei, az országos és a külhoni értéktárakkal együtt képezne egységes egészet.  Szentgyörgyvár Község Önkormányzat Képviselőtestülete döntött a Települési Értéktár létrehozásáról mely nem önállóan, hanem az ügyrendibizottság keretében működik. 68/2016 (X.24)

Szentgyörgyvár Község Önkormányzata és Települési Értéktár Bizottsága kéri a lakosságot, hogy ha birtokolnak vagy tudomásuk van olyan helyi értékről (pl.: tipikus magyar étel, népszokás, természeti kincs, kulturális örökség, egészséggel kapcsolatos megoldás, ipar vagy műszaki találmány, építészeti alkotás, turisztikai vagy sporttal kapcsolatos érték stb.), mely értéktári figyelemre méltó lehet, azt jelezzék, tegyenek javaslatot annak Helyi Értéktárba felvételére.